Source: https://www.obeczlataidka.sk/--23-122-navrh-planu-kontrolnej-cinnosti--hk-obce-zlata-idka
Timestamp: 2019-06-20 23:27:58+00:00
Document Index: 15889966

Matched Legal Cases: ['§ 18', '§ 18', '§ 18', '§ 20', '§ 18', '§ 18', '§ 18', '§ 18', '§18']

﻿ NÁVRH PLÁNU KONTROLNEJ ČINNOSTI HK OBCE ZLÁTA IDKA | Zlatá Idka | Oficiálne stránky obce
Dňa 21. júna 2019
obce Zlatá Idka na II. polrok 2019
Predkladá: Materiál obsahuje:
JUDr. Svetlana Pavlíková, PhD. 1. Návrh na uznesenie
Hlavná kontrolórka 2. Dôvodovú správu
Obecné zastupiteľstvo po prerokovaní predloženého návrhu hlavnej kontrolórky obce Zlatá Idka
návrh plánu kontrolnej činnosti hlavnej kontrolórky obce Zlatá Idka na II. polrok 2019.
V súlade s § 18f odsek 1, písmeno b), zákona č. 369/1990 Zb. o obecnom zriadení v znení neskorších predpisov predkladám obecnému zastupiteľstvu návrh plánu kontrolnej činnosti na II. polrok 2019. Návrh plánu bol zverejnený spôsobom obvyklým pred jeho prerokovaním Obecným zastupiteľstvom. Hlavný kontrolór bude pri výkone kontrolnej činnosti postupovať podľa § 18d, § 18e zákona č. 369/1990 Zb. o obecnom zriadení a § 20 – 27 zákona č. 357/2015 Z. z. o finančnej kontrole a vnútornom audite.
Návrh plánu kontrolnej činnosti hlavného kontrolóra obce Zlatá Idka na II. polrok 2019
Kontrolná činnosť na II. polrok 2019
Zameranie kontroly: dodržiavanie zákonnosti, rozpočet a hospodárenie s verejnými prostriedkami, účtovníctvo, verejné obstarávanie, vykonávanie finančnej kontroly, pracovnoprávna oblasť, hospodárenie a nakladanie s majetkom
Typ kontroly: pravidelná komplexná kontrola
1. Kontrola bežných príjmov (výber miestnych daní a poplatku), úhrada administratívnych poplatkov, prerozdelenie bežných grantov na voľby do samosprávych orgánov obce, voľby prezidenta SR a voľby do EP.
2. Kontrola evidencie dohôd o mimopracovnej činnosti
3. Kontrola poskytovania informácií podľa zákona č. 211/2000 Z. z. o slobodnom prístupe k informáciám v znení neskorších predpisov - infozákon doplnený zákonom č. 340/2015 Z.z., ktorým sa mení a dopĺňa zákon č. 211/2000 Z.z.
4. Kontrola zúčtovania poskytnutých dotácií v roku 2019.
5. Vypracovanie Plánu kontrolnej činnosti hlavného kontrolóra obce na I. polrok 2020.
6. Vypracovanie odborného stanoviska k návrhu záverečného účtu obce pred jeho schválením v obecnom zastupiteľstve v zmysle § 18f ods. 1 písm. c. Z. č. 369/1990 Zákon o obecnom zriadení v znení neskorších predpisov.
7. Kontroly vykonávané z vlastného podnetu na základe poznatkov, o ktorých sa hlavný kontrolór obce dozvedel pri výkone svojej činnosti.
8. Kontrola bankových operácií, účtovných dokladov zameraná na formálnu a vecnú správnosť dodržiavania a uplatňovania zákona č. 431/2002 Z.z. o účtovníctve a zákona č. 357/2015 Z.z. o finančnej kontrole v znení neskorších zmien a doplnkov, kontrola bezhotovostných a hotovostných finančných operácií
9. Kontrola plnenia uznesení obecného zastupiteľstva za II. polrok 2019.
1. Okrem uvedenej kontrolnej činnosti môžu byť vykonané kontroly, o ktoré požiada obecné zastupiteľstvo alebo starosta, ak vec neznesie odklad v súlade s ust. § 18f ods. 1) písm. h) zákona č. 369/1990 Zb. o obecnom zriadení v znení neskorších predpisov a kontroly vykonané operatívne na základe podnetov a poznatkov získaných pri výkone kontrolnej činnosti hlavného kontrolóra ako aj iných podnetov k výkonu kontroly.
2. V súlade s ust. § 18f ods. 1) písm. d) zákona č. 369/1990 Zb. o obecnom zriadení v znení neskorších predpisov vypracovanie správ o výsledku ukončených kontrol na zasadnutia obecného zastupiteľstva.
3. V súlade s ust. § 18f ods. 1) písm. i) zákona č. 369/1990 Zb. o obecnom zriadení v znení neskorších predpisov vybavovanie podnetov prijatých v súlade so zákonom č. 307/2014 Z. z. o niektorých opatreniach súvisiacich s oznamovaním protispoločenskej činnosti v znení neskorších predpisov a smernicou na oznamovanie inej protispoločenskej činnosti v podmienkach Obce Zlatá Idka.
4. Účasť na zasadnutiach obecného zastupiteľstva v zmysle §18f ods. 2 zákona č. 369/1990 Zb. o obecnom zriadení v znení neskorších predpisov.
V zmysle predloženého návrhu plánu kontrolnej činnosti nemusí byť dodržané poradie vykonávania kontrol. Zmeny vo výkone kontrol môžu nastať v závislosti od kontrolovanej problematiky, závažnosti a množstva zistených nedostatkov a z toho vyplývajúceho časového rozsahu kontrolnej činnosti ako aj z dôvodu nutnosti vykonať iné náhodné kontroly.
JUDr. Svetlana Pavlíková, PhD.